stanford-oval/wikipedia huggingface dataset:
Tunturi-Lapin seutukunta
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
| Tunturi-Lapin seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 16 407 | 16 407 |
| 1985 | 1985 |    | 16 556 | 16 556 |
| 1990 | 1990 |    | 16 206 | 16 206 |
| 1995 | 1995 |    | 15 802 | 15 802 |
| 2000 | 2000 |    | 14 457 | 14 457 |
| 2005 | 2005 |    | 14 086 | 14 086 |
| 2010 | 2010 |    | 14 299 | 14 299 |
| 2015 | 2015 |    | 14 483 | 14 483 |
| 2020 | 2020 |    | 14 466 | 14 466 |
Lähde: Tilastokeskus.
Aiheesta muualla

Tunturi-Lapin Kehityksen kotisivut ( Arkistoitu – Internet Archive)
Enontekiön kotisivut
Kittilän kotisivut
Kolarin kotisivut
Muonion kotisivut
Lapin maakunnan seutukunnat
Itä-Lapin seutukunta
Kemi–Tornion seutukunta
Pohjois-Lapin seutukunta
Rovaniemen seutukunta
Torniolaakson seutukunta
Tunturi-Lapin seutukunta
Uno Sjöholm

Uno Alexander Sjöholm (22. kesäkuuta 1889 Turku – 31. heinäkuuta 1981) oli suomalainen arkkitehti, joka toimi vankeinhoitohallituksen arkkitehtina 1920-luvulla. Sjöholm on suunnitellut esimerkiksi Pelson, Iskolan ja Konnunsuon vankilan rakennuksia. Hänen suunnittelemansa rakennukset edustavat barokkiklassista tyylisuuntaa, ja monet niistä ovat rakennustaiteellisesti ja kulttuurihistoriallisesti arvokkaita suojeltuja rakennuksia.
Työt > Iskolan vankila

Päärakennus, 1925
Työt > Riihimäen keskusvankila

Muuntaja, 1929
Muuri, 1930
Porttirakennus, 1931
Työhuonerakennus, 1932
Talousrakennus, 1934
Päiväselliosasto, 1934
Asuinrakennus n:o 1, 1935, n:o 2, 1937
Tilanhoitajan ja työliikkeenjohtajan asuintalo, 1939
Hallintorakennus, 1936, kirkkosali III kerroksessa
Yöselliosasto, 1938
Asuinrakennukset n:o 3, 1943, n:o 4, 1946 ja n:o 5, 1949
Paloheimon asuintalo Tottila, 1922
Uffaffaa!

| Uffaffaa! Heikki Kinnunen ja Soi-tin-me-not |
| --- | --- | --- |

Studioalbumin tiedot
 Tuottaja(t): Aarno Raninen
 Tyylilaji: huumorimusiikki, iskelmä
 Kesto: 28.07
 Levy-yhtiö: Polarvox
Uffaffaa! on vuonna 1986 Heikki Kinnusen ja Soitinmenot-ryhmän (Kinnunen itse, Eija Ahvo, Susanna Haavisto ja Erkki Saarela) julkaisema studioalbumi. Albumi sisältää televisiosarjassa Soitinmenot esitettyjä kappaleita. Albumin laulut sävelsi paria lukuun ottamatta Aarno Raninen salanimellä George Romain ja sanoitti Pertti Reponen salanimellä Alan Dorkin.
Albumi myi kultalevyyn oikeuttavan määrän vuonna 1987.
Kappaleet

Uffaffaa – 1.50
Kansanperinnelaulu – 2.17
Luonnollista vaiko luonnotonta – 2.20
Jos armeijassa olis naisia – 1.00
Kolme muskettisoturia – 1.13
Naisen luominen – 2.15
Mölyetti – 1.17
Eric, du bist wunderbar – 1.32 (säv. ja san. Janne Louhivuori)
Sensuuriin – 1.53
Viipurin vahtiparaati – 1.00 (san. Aimo Kanerva)
Oon suomalainen juntti vain – 4.04
Torilla on hauskaa – 3.18
Paukahdus – 1.32
Hallin komeetta – 1.51 (säv. ja san. Janne Louhivuori)
Bourree – 1.47
Yöllä eläintarhassa – 1.38
Aiheesta muualla

Discogs.com: Heikki Kinnunen Ja Soi-Tin-Menot* – Uffaffaa!
United Artists

| United Artists Entertainment, LLC |
| --- | --- |

Perustettu:  5. helmikuuta 1919 2. marraskuuta 2006 (uudelleenperustettu)
Avainhenkilöt:  Paula Wagner, Tom Cruise
Toiminta-alue:  elokuvat
Tuotteet:  elokuva, musiikki
Emoyhtiö:  Metro-Goldwyn-Mayer / Annapurna Pictures
Omistaja:  MGM Holdings, Inc.
Kotisivu:  United Artists Releasing
Infobox OKVirheellinen NIMI-arvo: 
Ensimmäinen United Artist -logo, jota käytettiin vuoteen 1967 asti, jolloin yhtiö myytiin Transamericalle.
D. W. Griffith, Mary Pickford, Charles Chaplin (istumassa) ja Douglas Fairbanks allekirjoittavat United Artistsin perustavan sopimuksen vuonna 1919. Lakimiehet Albert Banzhaf (vas.) ja Dennis F. O'Brien (oik.) seisovat taustalla.
United Artists (UA) on yhdysvaltalainen elokuvayhtiö, joka on vaihtanut omistuspohjaa ja rakennettuselvennä useita kertoja sen lähes 90-vuotisen historian aikana.
Historiaa > Yhtiön syntyminen

Alkuperäinen United Artists oli neljän Hollywood-tähden – Charles Chaplinin, Douglas Fairbanksin, Mary Pickfordin ja D. W. Griffithin – 5. helmikuuta 1919 perustama elokuvastudio ja tuotantoyhtiö. Sen nimi, ”yhdistyneet taiteilijat”, heijasti yhtiön periaatetta, että vallan piti olla tähdillä, ei liikemiehillä. Chaplinin mukaan koko yhtiö syntyi likimain vahingossa, kun tähdet reagoivat huhuun, että tuottajayhtiöt aikoivat muodostaa kartellin ja pakottaa kaikki viiden vuoden sopimuksiin. Periaatteena oli, että kukin osakas saa tuottaa omia elokuviaan vapaasti, sitoutuu tuottamaan viisi elokuvaa vuodessa ja yhtiö hoitaa niiden levityksen. Yhtiön perustamisen aikaan tuottaja Richard Rowland lausui kuuluisaksi tulleet sanansa: ”Hullut ovat vallanneet mielisairaalan!”
Historiaa > Taloudelliset ongelmat

Alkuperäinen perustajajoukko hajosi, kun Pickfordilla ja Fairbanksilla oli vaikeuksia sopeutua äänielokuviin ja Chaplin asettui pysyvästi Eurooppaan. Yhtiö vaihtoi omistajia tiuhaan, ja vaikka sillä oli loistavia elokuvasarjoja, kuten James Bond, Vaaleanpunainen pantteri ja Rocky, se oli usein taloudellisissa vaikeuksissa. Vuosina 1981–2006 UA (United Artists Films) oli osa Metro-Goldwyn-Mayer-yhtiötä (MGM).
Vuonna 2006 Tom Cruise ja Pamela Wagner perustivat yhdessä MGM:n kanssa ”uuden United Artists” -yhtiön, New UA.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
United Artists Internet Movie Databasessa (englanniksi)
Vanguard-luokka (linjalaiva)

| Vanguard |
| --- | --- |
 Luokkaan kuulunut HMS Collingwood

Tekniset tiedot
Uppouma:  2 589 bm
Pituus:  57,9 m (tykkikansi) 47 m (köli)
Leveys:  17,3 m
Koneteho:  täystakiloitu purjealus
Miehistöä:  720
Aseistus
Meritorjunta:  tykkikansi: 28 x 32-naulaista ja 2 x 68-naulaista karronadia ylempi tykkikansi: 26 x 32-naulaista ja 2 x 68-naulaista karronadia puolikansi: 14 x 32-naulaista etukansi: 4 x 32-naulaista karronadia peräkansi: 4 x 18-naulaista karronadia
Vanguard-luokka oli Britannian kuninkaallisen laivaston kymmenen 78/80-tykkisen toisen luokan linjalaivan muodostama alusluokka, jonka alukset tilattiin vuosina 1832–1840. Ne laskettiin vesille vuoden 1848 loppuun mennessä.
Alukset

| Nimi | Telakka | Tilattu | Vesille | Valmis | Kohtalo |
| --- | --- | --- | --- | --- | --- |
| HMS Vanguard | Pembroken telakka | 23. kesäkuuta 1832 | 25. elokuuta 1835 | 5. heinäkuuta 1836 | romutettu 1875 |
| HMS Collingwood | Pembroke | 23. kesäkuuta 1832 | 17. elokuuta 1841 | - | myyty 1867 |
| HMS Goliath | Chathamin telakka | 7. lokakuuta 1833 | 25. heinäkuuta 1842 | - | tuhoutunut tulipalossa 1875 |
| HMS Superb | Pembroke | 15. kesäkuuta 1838 | 6. syyskuuta 1842 | - | romutettu 1869 |
| HMS Meeanee (ex- HMS Madras) | Bombayn telakka | 12. maaliskuuta 1839 | 11. marraskuuta 1848 | - | romutettu 1906 |
| HMS Centurion | Pembroke | 18. maaliskuut 1839 | 2. toukokuuta 1844 | - | myyty 1870 |
| HMS Lion | Pembroke | 12. maaliskuuta 1840 | 29. heinäkuuta 1847 | - | myyty 1905 |
| HMS Colossus | Pembroke | 18. maaliskuuta 1839 | 1. kesäkuuta 1848 | - | myyty 1867 |
| HMS Mars | Chatham | 18. maaliskuuta 1839 | 1. heinäkuuta 1848 | - | myyty 1929 |
Vanhauusi synagoga

Vanhauusi synagoga Prahassa
Vanhauusi synagoga (tšek. Staronová synagoga) on synagoga Josefovin juutalaiskorttelissa Prahassa, Tšekin tasavallan pääkaupungissa. Se on Euroopan vanhin käytössä oleva synagoga. Synagoga rakennettiin varhaisgoottilaiseen tyyliin myöhäisellä 1200-luvulla.
Kun Hitler antoi miehittää Tšekkoslovakian, tämä synagoga sai jostain syystä jäädä rauhaan. Juutalainen esineistö ehdittiin kätkeä ennen saksalaisten tuloa, ja miehittäjät pitivät rakennusta sen goottilaisen ulkoasun vuoksi käytöstä poistettuna kristittynä kirkkona - siis ehkä jossain vaiheessa museoinnin arvoisena.
Vaikka tšekkien joukossa olikin paljon yhteistoimintamiehiä, kukaan ei jostain syystä - ehkä kansallisylpeyden rippeiden johdosta - kertonut asian todellista laitaa miehittäjille.
Valonia

Logo
Valonia on Varsinais-Suomen kuntien yhteinen asiantuntijaorganisaatio, joka on erikoistunut ympäristö- ja energia-asioihin sekä kestävään kehitykseen. Valonia toimii osana Varsinais-Suomen liittoa. Puolueeton organisaatio auttaa toiminta-alueensa kuntia, yrityksiä ja asukkaita pienentämään hiilijalanjälkeään sekä parantamaan ympäristövastuullisuuttaan.
Valonian toimintaa ohjaavia teemoja ovat hiilineutraalin maakunnan rakentaminen, luonnon monimuotoisuuden turvaaminen ja luonnonvarojen kestävä käyttö. Näiden yläteemojen parissa Valonia tekee monenlaista työtä liittyen muun muassa energiatehokkuuteen ja uusiutuvaan energiaan, kiertotalouteen, kestävään liikkumiseen, vesiensuojeluun ja jätevesien hallintaan, kestäviin julkisiin hankintoihin sekä ympäristökasvatukseen. Etupäässä hankkeiden kautta toimiva organisaatio luo yhteistyötä kuntien kanssa sekä niiden ja eri sidosryhmien (yritykset, tutkimus ja koulutus, kolmas sektori) välillä, välittää tietoa ja kehittää käytännön ratkaisuja ja materiaaleja kestävän yhteiskunnan rakentamiseksi.
Valonia aloitti toimintansa keväällä 2008, kun kaksi alueellista asiantuntijaorganisaatiota (Varsinais-Suomen Agendatoimisto ja Varsinais-Suomen Energiatoimisto) yhdistyivät. Vuosina 2008–2014 isäntäorganisaationa toimi Turun kaupunki, jonka alaisuudesta Valonia siirtyi vuonna 2015 osaksi Varsinais-Suomen liittoa.
Keskuksen toimintaa ohjaa Ohjelma 2030, joka luo raamit ja tavoitteet kuntien kestävyystyölle ja Valonian toiminnalle. Ohjelma on järjestyksessään kuudes alueellinen kestävän kehityksen ohjelma, jonka toteuttamiseen Varsinais-Suomen kunnat ovat sitoutuneet.
Valoniassa oli vuonna 2020 16 työntekijää sekä harjoittelijoita. Toiminnan perusrahoitus tulee Varsinais-Suomen kunnilta, mutta suurin osa toiminnasta rahoitetaan EU:n, eri ministeriöiden ja muiden rahoittajien hankerahoituksella.
Aiheesta muualla

Valonian kotisivut (Arkistoitu – Internet Archive)
Ohjelma 2030
Valonia Facebookissa
Saudi-Arabian Grand Prix 2024

|  Saudi-Arabian Grand Prix 2024  |
| --- | --- |
 2. osakilpailu 24 osakilpailusta kaudella 2024. 

Päivämäärä:  9. maaliskuuta 2024
Rata:  Jeddah Corniche Circuit
Sijainti:  Jedda, Saudi-Arabia
Ratatyyppi:  Katurata
Radan pituus:  6,174 km
Kilpailun pituus:  50 kierrosta, 308,450 km
Sää:   Selkeä
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.27,472
Palkintokoroke
Voittaja:   Max Verstappen   (Red Bull Racing-Honda RBPT)
Toinen:   Sergio Pérez   (Red Bull Racing-Honda RBPT)
Kolmas:   Charles Leclerc   (Ferrari)
Nopein kierros
Kuljettaja:   Charles Leclerc   (Ferrari)
Kierrosaika:  1.31,632 (kierroksella 50)
Saudi-Arabian Grand Prix 2024 (virallisesti Formula 1 STC Saudi Arabian Grand Prix 2024) oli Formula 1 -kauden 2024 toinen osakilpailu, joka ajettiin 9. maaliskuuta Jeddan katuradalla Saudi-Arabiassa.
Vapaat harjoitukset

Ensimmäisten vapaiden harjoitusten nopein oli Red Bullin Max Verstappen ennen Aston Martinin Fernando Alonsoa ja Red Bullin Sergio Péreziä.
Alonso oli toisten vapaiden harjoitusten nopein, Mercedeksen George Russell oli toinen ja Verstappen kolmas.
Kolmansissa vapaissa harjoituksissa Ferrari Carlos Sainz ei voinut ajaa umpilisäkkeen tulehduksen vuoksi, jolloin hänen tilalleen valittiin testi- ja varakuljettaja Oliver Bearman. Verstappen oli kolmansien vapaiden harjoitusten nopein, Ferrarin Charles Leclerc oli toinen ja Pérez kolmas.
Aika-ajot

Verstappen ajoi paalupaikalle, Leclerc oli toinen ja Pérez kolmas.
Kilpailu

Verstappen ajoi kilpailun voittoon ennen Péreziä ja Leclerciä.
Muuta

Oliver Bearmanin debyyttikilpailu Formula 1 -sarjassa, kun Ferrarin Carlos Sainz joutui jättämään kilpailuviikonlopun kesken umpilisäkkeen tulehduksen vuoksi. Bearman ajoi ensimmäiset MM-pisteensä sijoittumalla kilpailussa seitsemänneksi ja hänet valittiin samalla päivän kuljettajaksi.
Max Verstappenin 100. palkintokorokesijoitus.
Saudi-Arabia olympialaisissa

Saudi-Arabia osallistui olympialaisiin ensimmäisen kerran Münchenin 1972 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Moskovan 1980 kisoja, joita se boikotoi. Maa on saavuttanut yhteensä kolme olympiamitalia, kaksi Sydneyssä 2000 ja yhden Lontoossa 2012. Talviolympialaisiin se ei ole osallistunut. Saudi-Arabian lakien mukaan naiset eivät saaneet osallistua olympialaisiin, ja ennen Lontoon 2012 kisoja ei olympialaisissa ollut kilpaillut yhtään saudiarabialaista naisurheilijaa. KOK:n painostuksen alla Saudi-Arabia taipui ja naisten sallittiin osallistua olympialaisiin ensimmäistä kertaa Lontoon vuoden 2012 kisoissa, jolloin naisista olivat mukana judoka Wojdan Shaherkani ja 800 metrin juoksija Sarah Attar.
Saudi-Arabian ainoat olympiamitalistit ovat Sydneyssä 2000 hopeaa 400 metrin aitajuoksussa saavuttanut yleisurheilija Hadi Soua'an Al-Somaily ja samoissa kisoissa esteratsastuksessa pronssia saavuttanut Khaled Al-Eid sekä pronssille Lontoossa 2012 yltänyt esteratsastusjoukkue.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ratsastus | 0 | 0 | 2 | 2 | 30 |
|  Yleisurheilu | 0 | 1 | 0 | 1 | 86 |
| Yhteensä | 0 | 2 | 2 | 4 | 118 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1972  1972 München: 0
1976  1976 Montreal: 0
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
| 2000  2000 Sydney | 0 | 1 | 1 | 2 | 61 |
2004  2004 Ateena: 0
2008  2008 Peking: 0
| 2012  2012 Lontoo | 0 | 0 | 1 | 1 | 79 |
2016  2016 Rio de Janeiro: 0
| 2020  2020 Tokio | 0 | 1 | 0 | 1 | 77 |
| Yhteensä | 0 | 2 | 2 | 4 | 118 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Hadi Soua'an Al-Somaily | 2000  2000 Sydney |  Yleisurheilu | Miesten 400 m aitajuoksu |
| 3 Pronssia | Khaled Al-Eid | 2000  2000 Sydney |  Ratsastus | Esteratsastuksen yksilökilpailu |
| 3 Pronssia | Ramzy Al Duhami Abdullah bin Mutaib Al Saud Kamal Bahamdan Abdullah Waleed Sharbatly | 2012  2012 Lontoo |  Ratsastus | Esteratsastuksen joukkuekilpailu |
Lähteet:
Uno Saxén

Uno Alfons Saxén (15. syyskuuta 1863 Kankaanpää – 17. helmikuuta 1948 Helsinki) oli suomalainen opettaja, kouluneuvos, valtiopäivämies ja tietokirjailija.
Saxénin vanhemmat olivat metsänhoitaja Frans Ludvig Saxén ja Ida Lovisa Hällfors. Hänen veljensä oli kouluneuvos Ralf Saxén (1868–1932). Saxén valmistui voimistelunopettajaksi 1883, filosofian kandidaatiksi 1885, filosofian lisensiaatiksi 1892 ja väitteli tohtoriksi sähköopin alalta vuonna 1894. Vuosina 1894–1901 Saxén toimi matematiikan lehtorina Viipurin klassillisessa lyseossa, 1901–1910 suomalaisessa reaalilyseossa ja 1910–1922 Helsingin suomalaisen tyttökoulun jatkoluokilla. Kouluhallituksen oppikouluosaston kouluneuvoksena hän toimi 1922–1930 ja virkaa tekevänä vielä 1930–1933. Väitöskirjan ohella Saxén julkaisi muun muassa Mekaniikan oppikirjan (1912) ja kuului Tietosanakirjan toimituskuntaan 1910–1922 ja laati melkein kaikki sen matematiikan ja fysiikan alan artikkelit. Saxén oli pappissädyssä edustaja valtiopäivillä 1905. Ylioppilastutkintolautakunnan jäsen hän oli 1921–1940 ja Oppikoulunopettajain liiton puheenjohtaja 1917–1919.
Uno Saxén, Einar Rancken, Gösta Wasenius ja Hans Wasenius sekä joukkueen johtajana toiminut Reinhold Felix von Willebrand tekivät kilpailumatkan Pohjoismaiden kautta Saksaan, Belgiaan ja Sveitsiin kesällä 1885 ja osallistuivat heinäkuussa Dresdenin suurille voimistelujuhlille esittäen siellä muun muassa sauvaliikeohjelman. Osaan matkasta osallistuivat myös Mauritz Waenerberg ja Ivar Wilskman. Rancken ja von Willebrand julkaisivat matkasta myös kirjan Fem sportsmäns resa till kontinenten, berättad af två af dem: sommarminnen och dagboksblad.
Saxénin ensimmäinen puoliso vuodesta 1894 oli Anna Maria Pesonius (k. 1929) ja toinen vuodesta 1932 Seidi Laitakari, kruununvouti Aarne Inhan leski. Lääkäri, professori Niilo Saksela oli Saxénin poika ensimmäisestä avioliitosta.
Julkaisuja

Experimentelle Bestätigung einer die Reciprocität der elektrischen Endosmose-und Strömungsströmeerscheinungen betreffenden Gleichung, Helsingin yliopiston väitöskirja. Helsingfors 1892
Fysiikka: oppikirjan luonnos oppikouluja varten. 1 osa, Mekaniikka ynnä johdanto teoksessa Helsingin suomalaiset tyttökoulun jatkoluokat. Kertomus lukuvuosista 1909-1912. Helsinki 1912
Laskutaulukkoja; tekijät Georg Borenius, Einar Meinander, Uno Saxén. Söderström & C:o, Helsingfors 1916
Die Varietäten von Carex salina Wg ssp. cuspidata Wg nebst ihren Hybriden an den Küsten des Bottnischnen Busens, Finnland. Acta botanica Fennica 22. Societas pro fauna et flora Fennica, Helsingfors 1938
Aiheesta muualla

SAXÉN Uno Alfons. Ylioppilasmatrikkeli 1853–1899. Helsingin yliopiston verkkojulkaisu. Viitattu 3.5.2014.
Saxén, Uno hakuteoksessa Uppslagsverket Finland (2012). (ruotsiksi)
Vanhatalo (Hollola)

Vanhatalo on läntisin valtatie 12:n eteläpuolella olevista Ala-Okeroistentien länsipuolella ja kantatie 54:n itäpuolella olevista Salpakankaan asuinalueista. Sen lännempänä ei ole asutusalueita valtatien eteläpuolella.
Alueella on peruskoulun erityisluokkien käytössä olevilla rakennuksia, joihin kuuluu myös aikaisemmin Hollolan pääkirjastona käytetty rakennus Hedelmätarhantien länsipuolella. Koulujen eteläpuolella on hiekkapäällysteinen urheilukenttä.
Hollolan lukion käyttämä rakennus oli alun perin kansalaiskoulun käytössä. Hollolan lukion käyttämä edellinen rakennus oli Salpakankaan yhteiskoulun käytössä. Sen pohjoispuolella oleva rakennus taas Salpausselän kansakoulu, joka rakennettiin helpottamaan Hälvälän kansakoulun ahtautta, kun Salpakankaan kehittymisen vuoksi tuli lisää oppilaita. Nykyään kahden rakennuksen muodostamassa Salpakankaan koulussa on erityisluokkia.
Valtatie 12:lle näkyvä Vanhatalon alueen tunnus on motelli. Vanhatalon alueen ja Valtatie 12:n väliin on rakennettu maasta meluvalli.
Hollola
| --- | --- |
Kyliä ja paikkoja:  Hakosilta • Hankaa • Hedelmätarha • Heinlammi • Herrala • Hälvälä • Kalliola • Kirkonkylä • Kukkila • Kukonkoivu • Laitiala • Länsi-Hollola • Messilä • Miekkiö • Noitala • Okeroinen • Paimela • Pyhäniemi • Sairakkala • Salpakangas • Sarva • Tennilä • Tiirismaa • Uskila • |Vaania • Vanhatalo • Vesala • Vesikansa
Luonto:  Hahmajärvi • Hammonjoki • Iso-Tiilijärvi • Keski-Tiilijärvi • Kiikunlähde • Kintterönsuon aarnimetsä • Kivijärvi • Kotajärvi • Kutajärvi • Kutajärven alue • Laasonpohja • Pirunpesä • Pähkinäkukkula • Riihikallio-Pilkanmäki • Sairakkalanjärvi • Tiirismaan luonnonsuojelualue • Työtjärvi • Vesijärvi • Vähä-Tiilijärvi
Nähtävyyksiä ja tapahtumia:  Herralan kylämuseo • Hiljaisuuden huone • Hollo ja Martta • Hollolan Hirvi • Hollolan keskiaikainen kivikirkko • Hollolan keskiaikatapahtuma • Hollolan kotiseutumuseo • Hollolan kunnantupa • Hälvälän ampumarata • Kapatuosia • Laitialan kartano • Linnamäki • Messilän kartano • Pyhäniemen kartano
Liikenne:  Herralan rautatieasema • Hollolan lentokenttä • valtatie 12 • kantatie 54 • seututie 296 • yhdystie 2955 • yhdystie 2956 • yhdystie 3173 • Launeen tie
Muuta:  Camping Messilä • Hollolan kunnanvaltuusto • Hollolan lukio • Hollolan seurakunta • Hollolan Sanomat • Hollolan Seutu • Hollolan vaakuna
Veštševo

Veštševo (ven. Вещево) voi tarkoittaa seuraavia asioita Karjalankannaksella:
Heinjoen kirkonkylä (ven. Вещево, посёлок, Veštševo, posjolok)
Heinjoen asemanseutu (ven. Вещево, посёлок при станции, Veštševo, posjolok pri stantsii)
Heinjoen rautatieasema (ven. Вещево, станция, Veštševo, stantsija)
Heinjoen lentokenttä (ven. Вещево, аэродром, Veštševo, aerodrom)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Veštševo”, voi hakea sivunnimihaulla, laajalla sivunnimihaulla tai tekstihaulla.
Vera Oredsson

Vera Birgitta Oredsson (o.s. Schimanski; s. 1928 Berliini) on ruotsalainen uusnatsismia edustava aktivisti.
Oredsson varttui natsi-Saksassa ja kertomansa mukaan lumoutui natsivallasta. Hän toimi Bund Deutscher Mädelissä. Hänet haettiin Ruotsiin Valkoiset bussit -operaatiossa keväällä 1945. Oredsson meni vuonna 1950 naimisiin Sven Olov Lindholmin kanssa. Vuonna 1960 hän liittyi Nordiska rikspartietiin, ja vuonna 1962 hän solmi toisen avioliiton puolueen johtaja Göran Oredssonin kanssa. Samalla hänestä tuli Nordiska rikspartietin puoluesihteeri. Vuonna 1975 Vera Oredsson nimitettiin Nordiska rikspartietin puheenjohtajaksi, jona hän toimi, kunnes hänen miehensä palasi tehtäviin vuonna 1978. Vuonna 1994 ilmestyi Oredssonin kirja När flaggstängerna blommade, jossa hän kuvaa omakohtaisia kokemuksiaan natsi-Saksasta. Vuonna 2009 Nordiska rikspartiet lopetti toimintansa. Oredsson jäi leskeksi vuonna 2010. Vuonna 2016 hän aloitti aktiivisen toiminnan Pohjoismaisessa vastarintaliikkeessä. Hänelle on myönnetty Pohjoismaisen vastarintaliikkeen kunniajäsenyys.
Oredsson on osallistunut dokumentteihin ja muihin ohjelmiin. Hänen veljensä on historioitsija Folke Schimanski, joka on kirjoittanut hänestä kirjan Veras resa: min syster nationalsocialisten. Kertomansa mukaan Oredsson ei usko holokaustiin. Hän kommentoi homoseksuaalisen miehen murhaa väittämällä sitä puhdistavaksi toimenpiteeksi ja toteamalla, ettei hän pidä homoseksuaaleja ihmisinä. Hän on ollut syytettynä rikoksista moneen otteeseen. Oredssonin poika Tord Rommel Oredsson (s. 1963) sai pappisvihkimyksen vuonna 2005, mutta hänet todettiin sittemmin papiksi sopimattomaksi. Hän on äitinsä tavoin uusnatsi eikä Jeesus hänen mukaansa ollut juutalainen.
Veženin lento-onnettomuus 1952

| Veženin lento-onnettomuus 1952 |
| --- | --- |
 Onnettomuuskoneen kaltainen Lisunov Li-2P.
Yhteenveto
Päivämäärä:  22. marraskuuta 1952
Onnettomuustyyppi:  törmäys maastoon
Tapahtumapaikka:  Vežen, Bulgaria
Lähtöpaikka:  Sofian lentoasema, Sofia
Välilaskupaikka:  Gorna Orjahovitsan lentoasema, Gorna Orjahovitsa
Määränpää:  Varnan lentoasema, Varna
Kuolleita:  30
Eloonjääneitä:  0
Lentokone
Konetyyppi:  Lisunov Li-2P
Lentoyhtiö:  TABSO
Rekisteritunnus:  LZ-TUE
Matkustajia:  26
Miehistöä:  4
Veženin lento-onnettomuus 1952 tapahtui 22. marraskuuta 1952, kun TABSOn Bulgarian Sofiasta Gorna Orjahovitsan kautta Varnaan matkalla ollut Lisunov Li-2P törmäsi Vežen-vuoreen. Onnettomuuslennolla oli mukana 26 matkustajaa ja neljä miehistön jäsentä, jotka kaikki saivat surmansa törmäyksessä.
Sofiasta lähtemisen jälkeen koneen oli tarkoitus tehdä 15 kilometrin lenkki kaupungin ympäri ja nousta samalla 1 500 metrin korkeudelle, jotta Balkanvuorten ylittäminen onnistuisi. Säästääkseen aikaa ja polttoainetta miehistö päätti jättää lenkin tekemättä ja suunnata suoraan kohti vuoria. Tämän seurauksena korkeutta ei ollut riittävästi koneen saapuessa vuorille. Sää onnettomuuspäivänä oli huono, eikä miehistö nähnyt sankan lumisateen vuoksi vuoria. Kone törmäsi Vežen-vuoreen noin 20 metriä huipun alapuolella. Pelastajat saapuivat onnettomuuspaikalle muutaman tunnin kuluttua törmäyksestä, mutta kaikki koneessa olleet olivat menehtyneet.
Ultra Naté

| Ultra Naté Wyche |
| --- | --- |
 Ultra Naté vuonna 2007.
Henkilötiedot
Syntynyt: 20. maaliskuuta 1968 (ikä 56) Havre de Grace, Maryland
Ammatti:  laulaja, lauluntekijä, musiikkituottaja, promoottori, DJ
Muusikko
Taiteilijanimi:  Ultra Naté
Laulukielet:  englanti
Aktiivisena:  1989–
Tyylilajit:  house, dancepop, disko, rhythm & blues
Levy-yhtiöt:  Warner Brothers Records (1989–1995) Strictly Rhythm (1996–2004) Tommy Boy Entertainment (2005–)
Aiheesta muualla
www.ultranate.com
  [ Muokkaa Wikidatassa ] [ ohje ]  
Ultra Naté Wyche (s. 20. maaliskuuta 1968 Havre de Grace, Maryland) on yhdysvaltalainen laulaja, lauluntekijä, musiikkituottaja, promoottori ja DJ.
Hänen esittämiään kappaleita ovat muun muassa ”Free”, ”If You Could Read My Mind” ja ”Found a Cure”.